અમરાઇવાડી ડી સ્ટાફ પી.એસ.આઇ. સી.પી. રાવે ફરિયાદ કરી છે કે તે પોલીસ ટીમ સાથે વિસ્તારમાં પેટ્રોલીંગ કરી રહ્યાં હતા. દરમિયાન અમરાઇવાડી શાકમાર્કેટમાંથી પસાર થતા હતા ત્યારે ત્યાં એક શખ્સ રાતે પોણા એક વાગ્યે જાહેર રોડ પર ફટાકડા ફોડી રહ્યો હતો. કાયદાનુસાર રાતે દસ વાગ્યા પછી ફટાકડા ફોડવા પર પ્રતિબંધ હોઇ આ અંગે પોલીસ કમિશનરે પણ શનિવારે જાહેરનામુ બહાર પાડ્યું હતું. આ જાહેરનામાનો ભંગ થતો હોય યુવકને પકડી તેનું નામ પૂછતા તેનું નામ બળદેવભાઈ ચતુરભાઇ પટેલ (ઉં.૩૩, રહે. રણછોડજીનો વાસ, અમરાઈવાડી) હોવાનું જણાવ્યું હતું.